এবার আসুন একটা বাস্তব নিরীক্ষা করি। আপনার টিভিতে আপনি যেকোন একটা রঙ কমিয়ে দিন। ধরুন নীল রঙটা বেশ খানিকটা কমিয়ে দিলেন। এরপর কাওকে না বলে অপেক্ষা করুন। দেখবেন আপনার স্ত্রী বা কন্যা খুব সহজে এই পার্থক্য ধরে ফেলবে। আপনি বা আপনার ছেলে কেউই কিন্তু খুব বেশি পার্থক্য টের পাবেন না। এটা আপনার বা আমার দোষ না। আমরা সবাই এভাবেই তৈরী। আমাদের চোখের রেটিনার গড়ণের কারণে এমনটা হয়। যেমন ধরুন পুরুষদের চোখের রেটিনা বা আইরিশ এমন ভাবে তৈরী যাতে দূরের খুব দ্রুত কোন কিছু সহজে দেখতে পারে। আর মেয়েদের ক্ষেত্রে যা কাছের খুব ক্ষুদ্র থেকে ক্ষুদ্রাতি কোন কিছু দেখার মতো বিষয়। এবার আপনি নিশ্চয়ই বুঝতে পারছেন কেন আপনার স্ত্রী আপনার ছোট খাটো ভুল গুলো খুব সহজে বের করে ফেলতে পারে। আর আপনি কেন অনেক দূরের জিনিস অনেকটা না দেখেও আন্দাজ করে ফেলতে পারেন? আশা করি বুঝতে পারছেন। আর বুঝতে পারলে বোঝাতেও পারবেন। জীবনটা অনেক সহজ হবে হয়তো এতে।